**КЕҢЕС**

**Тақырыбы: *«Баланың ерте сөйлеу дамуына сөйлеу ортасының әсері»***

**Мақсаты**: Логопед пен ата аналардың арасында белгілі жұмыс жүйесін қалыптастыру. Ата аналардың педагогтармен өзара байланысып, ынтымақтастықта жұмыс істеу жолдарын үнемі іздестіріп отыру қажет. Сөйлеу тіл кемістіктерін алдын-ала болдырмау жолдарын қарастырып, сонымен бірге осындай кемістіктерді әртүрлі жолдармен түзетіп жоюдың тәсілдерін қолдану.  
Ата- аналарға олардың баласының сөйлеу дамуының деңгейі туралы толық ақпарат беру және сөйлеу дамуының бұзушылық себептерінің түрлерінен бағдар беру.

**Өткізу орны**: музыкалық зал

**Өткізу түрі**: логопедтік кеңес

**Тыңдаушылар:** ата-аналар

**Жоспар:**

1.Бала тілінің дамуына ортасы, яғни ата-анасымен, үйдің үлкендерімен, құрдастарымен байланысы әсер етеді. 2. Бала тілі ерте шығу үшін не істеу керек?

3.Логопед сабағында әртүрлі әдіс-тәсіл қолдану

**Ата-анамен талқыланатын сұрақтар:**

1.Логопедтың басты мақсаты?

2.Логопед сабағында балалар қандай спецификалық түрлерімен шұғылданады?

3. Баланың тілінің дамуында ақау болмау үшін, қандай ойындар пайдалануға болады?

4.Қандай жағдайларда дәрігердің көмегіне жүгіну қажет?

**Кеңесші:** логопед-мұғалім **Г.Б.Оспанова**

КМҚК « Жас терек» бөбекжайы

КЕҢЕС

Тақырыбы: **: *«Баланың ерте сөйлеу дамуына сөйлеу ортасының әсері»***

Дайындаған: логопед Оспанова Г. Б.

2024 - 2025 оқу жылы

Қазақстандық отбасылық дәрігерлер қауымдастығы соңғы уақытта балалардың тілінің кеш шығуына байланысты логопед мамандарға сұраныс артып отырғанын хабарлады. Бала 1 жаста 10-15 сөзді айта алатын қабілетке ие болуы қажет. Ал 2 жаста 300-дей сөзді айтып, ал 3 жастан асқан кезінде еркін әңгімелесетін шамада болуы тиіс. Өкініштісі, мұндай қабілетке ие балалар қатары сиреп келеді. Әлбетте, баланың сөйлеу қабілетіне кері әсер етіп, оны бұзатын себептер көп. Мәселен, бала құрсақта жатқанда анасының жиі ауруы, ұзақ уақыт емізік емген бала таңдайының дұрыс қалыптаспауы, қорқып секем алудан тұтығуы да мүмкін. "Кішкентай балаларда сөйлеу мен тілдік дағдылар бұзылыстары болған жағдайда бұлар оның болашақта мектептегі үлгеріміне теріс әсер етеді, бұл кемшіліктерді арнайы маманмен бірге қалпына келтіру де қиын болады. Бірқатар зерттеулер көрсеткендей, екі жарым жастан бес жасқа дейінгі аралықта сөйлеу дамуы кешеуілдеп қалған балалар мектептің бастауыш сыныптарында оқу дағдысын үйренуден қиналады. Бес жарым жасқа толған балаларда сөйлеу және тілдік дағдылар кемістіктері сақталған болса, бұлар мінез-құлқы бұзылыстарына және әлеуметтік бейімделу қиындықтарына соғуы мүмкін", – делінген Қазақстандық отбасылық дәрігерлер қауымдастығы таратқан хабарламада. **Ата-аналарға балаларының тілі ерте шығып, сөйлеу қабілеті дұрыс жетілуі үшін 4 кеңес беру:** №1. **Бала жастан асқанша емізіңіз.**  Ана сүтін емген бала тез қуаттанады және омырауды сору кезінде баланың ауыз қуысындағы бұлшықеттер тез әрі жақсы дамиды. Ал бала емізіп отырып анасы бесік жырын айтса, тіпті пайдасы зор. Өйткені бұл уақытта бала мейірімге бөленіп, өзін қауіпсіз әрі жайлы сезініп, ақпаратты тез қабылдайды. №2. **Сәбиге бесік жырын айтыңыз**. Ал бала үлкейе келе онымен көп әңгімелесіңіз. Бұл баланың есту қабілетін, түйсігін дамытады. Бесік жырын айтқан кезде бала естіген дыбысына еліктеп, соны қайталайды. Бесік жырларының басты ерекшелігі – онда жуан-жіңішке, еріндік-езулік, ашық-қысаң, қатаң-ұяң-үнді дыбыстардың барлық түрі қамтылған. Тиісінше, әрбір дыбыс түрін есту арқылы бала анық сөйлеуге бейімделеді. Бұл баланың кейін кей дыбыс түрлерін дұрыс айта алмауының алдын алады. Сондай-ақ, баламен көп әңгімелесу арқылы да оны еркін сөйлеуге дағдыландыруға болады. №3. **Баланы сүйек не құрт мүжуге әдеттендіріңіз**. Анасының омырауын ему кезінде әбден жаттыққан балалардың ауыз қуысындағы бұлшықеттері қалыпты тамақ жеу дағдысына көшкеннен кейін аздап әлсірейді. Ал бұлшықеттің жақсы жетілуі сөйлеуге тікелей әсер ететіндіктен, оны жаттықтырып тұру қажет. Бұл ретте сүйек мүжу не құрт жеу, тіске зиян келтірмейтін өзге де кепкен жеміс-жидектерді жеу, қатты тамақ өнімдерін шайнау өте пайдалы.

№4. **Баланы ұрудан аулақ болыңыз**. Балалардың сөйлеу дағдысы қалыптасатын кезеңде оның психикалық дамып-жетілуіне абай болу керек. Бұл кезеңде оны ұрып-соғу не дөрекі сөйлеу баланың тұйықталып, сөйлеу дағдысының бұзуылуына әкелуі мүмкін. Жалпы, бұл жат әдет бала дамуының қай жағына болмасын зиянды екенін

Бұлардан бөлек, келесі кеңестерді де есте ұстаған абзал:

1.Жиі-жиі күлімдеп, көзіне қараңыз және баламен дүниеге келген сәттен бастап жиі сөйлесіп жүріңіз. Сәбилер әлі сөйлей алмаса да, олар тілді естіген дыбыстары арқылы біле бастайды.

2.Сәбилер мен балаларға кез келген тәсілмен жауап беруге уақыт бөліңіз.

3.Ұстап тұрған заттарға балалардың назарын аударыңыз, ол туралы айтып беріңіз.

4.Баламен сөйлескенде, көптеген түрлі сөздер мен ұсыныстарды пайдаланыңыз.

5.Қарым-қатынас кезінде балалардың айтқанына көп уақыт пен назар бөліңіз.

6.Жаңа сөздердің мағынасын есте сақтау үшін бұл сөздерді балалар білетін адамдармен, заттармен және белгілі жерлермен байланастырыңыз.

7.Кітапты оқу, тіпті қарапайым кітаптарды оқу балаларға әр түрлі тілдерді үйренуге көмектеседі.

8.Дүниежүзілік денсаулық сақтау ұйымы 2 жасқа дейін балаларға сандық құрылғыларды пайдалануға және теледидарды көруге рұқсат бермеуді ұсынады, өйткені олар сөйлеу және әлеуметтік дағдылардың қалыптасуына жауапты бас миындағы орталықтардың жетілуіне теріс әсер етеді.

**Қандай жағдайларда дәрігердің көмегіне жүгіну қажет?** 6 айға толған бала, ересек адаммен көзіне қарап сөйлесе алмауы;6 айға толған бала, басқа адаммен қарым-қатынасқа келгенде күлімдемейді немесе басқа да жылы, қуанышты көңіл-күйді білдіртпейді (әсіресе жақын адамдарға); 9 айға толған бала, басқа адамдармен дыбыс шығару, күлімсіреу немесе бет әлпетінен басқаша көңіл білдіру арқылы қатынасқа келмеуі; 12 айға толған, бала былдырлап сөйлемеуі; 12 айға толған бала, саусағымен нұсқап көрсете алмауы және қол бұлғамауы; 12 айға толған бала, атын атағанда  бұрылып қарамауы, назар аудармауы; 16 айға толған бала, ешқандай сөздерді айта алмауы; 18 айға толған бала, қарапайым және таныс нұсқауларды қолданбауы;

24 айға толған бала екісөзді саналы сөйлемдерді пайдалана алмайды (еліктеу немесе қайталау емес) және 50-ден кем сөздерді ғана айтады; 30 айға толған бала қарапайым сұхбатқа келе алмайды (мысалы, сұрақ-жауап), өздігінен сұрақ қойып тілдесе алмайды; Кез келген жаста кез келген тілдік немесе әлеуметтік дағдыларды (мысалы, көзбен көру арқылы байланысты) жоғалту.

**Пайдаланылған әдебиеттер:**

1.Логопедия / оқу құралы / Қ.Қ. Өмірбекова., Қ.Серкебаева.

Алматы-1996 ж

2.Уроки логопеда авт.Е.М.Косинова

3.Игры и игровые упражнения для развития речи. Г.С.Швайко М.1993 г

4. «Логопедия» Е.Н.Краузе